

**NERINGOS SAVIVALDYBĖS TARYBOS**

**KONTROLĖS KOMITETO**

**POSĖDŽIO PROTOKOLAS**

2024-11-20 Nr. T-34

Neringa

Posėdis vyko: 11.00 val. – 11.30 val.

Posėdžio pirmininkas – Agnė Jenčauskienė, Neringos savivaldybės tarybos Kontrolės komitetopirmininkė.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Arūnas Burkšas, Arvydas Mockus, Laurynas Vainutis.

Posėdyje taip pat dalyvavo: Tarybos narys Matas Lasauskas, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės kontrolės ir audito tarnybos kontrolierė Jolanta Kičiatovienė, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Socialinės paramos skyriaus vedėja Audronė Tribulaitė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Biudžeto ir turto valdymo skyriaus vedėja Janina Kobozeva.

**DARBOTVARKĖ:**

1. Dėl komiteto darbotvarkės patvirtinimo.
2. Dėl Neringos savivaldybės tarybos sprendimo Nr. TP-383 „Dėl tikslinės pašalpos skyrimo M.R.“ ( Audronė Tribulaitė)
3. Dėl Neringos savivaldybės tarybos sprendimo Nr. TP-384 „Dėl Neringos savivaldybės tarybos 2023 m. gegužės 25 d. sprendimo Nr. T1-145 „Dėl Neringos savivaldybės kolegijos sudarymo“ pripažinimo netekusiu galios“ (Ignė Kriščiūnaitė)
4. Dėl Neringos savivaldybės tarybos sprendimo Nr. TP-388 „Dėl Neringos savivaldybės elektromobilių viešojo įkrovimo paslaugos teikimo“ (Simonas Sakevičius)
5. Dėl Neringos savivaldybės tarybos sprendimo Nr. TP-389 „Dėl jachtos „Neringa“ perdavimo Neringos buriuotojų klubui „Vėtrungis“ pagal panaudos sutartį“ (Aina Kisielienė)
6. Dėl Neringos savivaldybės tarybos sprendimo Nr. TP-385 „Dėl Neringos savivaldybės biudžeto sudarymo, vykdymo, įsiskolinimų padengimo ir atskaitomybės tvarkos aprašo patvirtinimo“ (Janina Kobozeva)
7. Dėl Neringos savivaldybės tarybos sprendimo Nr. TP- „Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ (Janina Kobozeva)
8. Dėl Neringos savivaldybės Kontrolės ir audito tarnybos 2024 metų veiklos plano vykdymo III ketvirtyje (Jolanta Kičiatovienė)

**1. SVARSTYTA. Dėl komiteto darbotvarkės patvirtinimo.**

Posėdžio pirmininkė Agnė Jenčauskienė pristatė Neringos savivaldybės tarybos Kontrolės komiteto posėdžio darbotvarkę, kurioje numatyta svarstyti 7 klausimus.

*Komiteto narys Arūnas Burkšas informavo, kad nusišalina nuo darbotvarkės 5 ir 6 klausimų, Komiteto narys Laurynas Vainutis informavo, kad nusišalina nuo darbotvarkės 7 klausimo. Nesusidarius kvorumui, kuris reikalingas sprendimui priimti, posėdžio pirmininkė nusišalinimų nepriėmė ir sugrąžino komiteto narius svarstyti darbotvarkę.*

Posėdžio pirmininkė pasiūlė balsuoti dėl Neringos savivaldybės tarybos Kontrolės komiteto posėdžio darbotvarkės.

Balsuota: už – 3, prieš – 0, susilaikė – 1 (Arūnas Burkšas).

NUTARTA. Pritarti Neringos savivaldybės Kontrolės komiteto posėdžio darbotvarkei.

**2. SVARSTYTA. Dėl tikslinės pašalpos skyrimo Margaritai Rimkienei.**

Sprendimo projektą pristatė Audronė Tribulaitė. Sprendimo projekto tikslas – skirti tikslinę pašalpą Margaritai Rimkienei už suteiktas mokamas slaugos ir palaikomojo gydymo paslaugas.

2024  m. lapkričio 4 d. buvo gautas Margaritos Rimkienės prašymas Nr.  SP12- 104 dėl tikslinės pašalpos skyrimo už suteiktas mokamas slaugos ir palaikomojo gydymo paslaugas. Asmuo nuo 2024-08-20 guli VŠĮ Neringos pirminės sveikatos priežiūros centro Palaikomojo gydymo ir slaugos skyriuje (toliau – VŠĮ Neringos pirminės sveikatos priežiūros centras). Už suteiktas mokamas paslaugas sumokėjo 2911,24 Eur. Asmuo Neringos savivaldybėje yra deklaruotas nuo 1997-  12- 04, gaunamos pajamos – 459,18 Eur/mėn.

Vadovaujantis Tvarkos aprašo 161 punktu, asmens prašymas buvo svarstomas Paramos teikimo išimties tvarka komisijos 2024 m. lapkričio 12 d. vykusiame posėdyje, kuriame buvo nutarta pritarti, kad Margaritai Rimkienei būtų skiriama 1164,50 Eur tikslinė pašalpa už suteiktas mokamas slaugos ir palaikomojo gydymo paslaugas VŠĮ Neringos pirminės sveikatos priežiūros centre ir siūlymą teikti svarstyti Neringos savivaldybės tarybai.

Posėdžio pirmininkė pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui„Dėl tikslinės pašalpos skyrimo Margaritai Rimkienei“ ir teikti svarstyti Tarybos posėdyje.

**3. SVARSTYTA. Dėl Neringos savivaldybės tarybos 2023 m. gegužės 25 d. sprendimo Nr. T1-145 „Dėl Neringos savivaldybės kolegijos sudarymo“ pripažinimo netekusiu galios.**

Sprendimo projektą pristatė Ignė Kriščiūnaitė. Sprendimo projekto tikslas – pripažinti netekusiu galios Neringos savivaldybės tarybos sprendimą (kartus su 2023 m. rugpjūčio 31 d. sprendimo Nr. T1-199 redakcija), kuriuo buvo sudaryta Neringos savivaldybės kolegija. Neringos savivaldybės tarybai priėmus sprendimą, Neringos savivaldybės kolegija bus sudaryta Neringos savivaldybės mero potvarkiu nekeičiant jos sudėties.

Posėdžio pirmininkė pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. gegužės 25 d. sprendimo Nr. T1-145 „Dėl Neringos savivaldybės kolegijos sudarymo“ pripažinimo netekusiu galios“ ir teikti svarstyti Tarybos posėdyje.

**4. SVARSTYTA. Dėl Neringos savivaldybės elektromobilių viešojo įkrovimo paslaugos teikimo.**

Sprendimo projektą pristatė Simonas Sakavičius. Šio savivaldybės tarybos sprendimo projekto tikslas - nustatyti visose Neringos savivaldybės įrengtose elektromobilių įkrovimo stotelėse, elektromobilių viešojo įkrovimo paslauga vartotojams teikiama už atlygį – 0,40 Eur/kWh. Šiuo sprendimo projektu bus padengtos Neringos savivaldybės išlaidos už elektromobilių viešojo pakrovimo paslaugas elektromobilių įkrovimo stotelėse adresu Taikos g. 39 ir L. Rėzos g. 1D, Neringoje.

Pasibaigus Neringos savivaldybės administracijos sutarties Nr. V31-167 „Iš Europos Sąjungos struktūrinių fondų lėšų bendrai finansuojamo projekto Nr. 04.5.1-TID-V-515-01-0007 „Elektromobilių įkrovimo infrastruktūros plėtra Neringoje“ sutartis“ poprojektinės kontrolės laikotarpiui galimas elektromobilių įkrovimo stotelių adresu Taikos g. 39 ir L. Rėzos g. 1D, Neringoje paslaugos tiekimas už atlygį.

Atsižvelgiant į Lietuvoje teikiamų elektromobilių viešojo įkrovimo paslaugų įkainio vidurkį, Neringos savivaldybės įrengtose elektromobilių įkrovimo stotelėse nustatomas elektromobilių įkrovimo paslaugos įkainis – 0,40 Eur/kWh.

Posėdžio pirmininkė pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės elektromobilių viešojo įkrovimo paslaugos teikimo“ ir teikti svarstyti Tarybos posėdyje.

*Nuo klausimo Nr. 5 svarstymo nusišalino komiteto narys Arūnas Burkšas dėl ryšių su juridiniu asmeniu. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**5. SVARSTYTA. Dėl jachtos „Neringa“ perdavimo Neringos buriuotojų klubui „Vėtrungis“ pagal panaudos sutartį.**

Sprendimo projektą pristatė Aina Kisielienė. Parengto sprendimo tikslas – perduoti Neringos buriuotojų klubui „Vėtrungis“, juridinio asmens kodas 300529145 (teisinė forma – asociacija), panaudos pagrindais laikinai neatlygintinai valdyti ir naudotis Neringos savivaldybei nuosavybės teise priklausantį turtą: jachtą „Neringa“ (toliau – Jachta), registr. Nr. LTU-617, su priklausiniais pagal 1 priedą ir patvirtinti panaudos sutarties projektą pagal 2 priedą.

Komiteto nariai domėjosi kodėl savivaldybės turtą siūloma perleisti sudarant panaudos sutartį, kodėl nesirenkama nuoma viešo konkurso būdu. Atkreiptas dėmesys, kad Neringos buriuotojų klubas „Vėtrungis“ turto neapdraudė turto visam panaudos sutarties galiojimo terminui.

Posėdžio pirmininkė pasiūlė balsuoti dėl sprendimo projekto.

Balsuota: už – , prieš – 0, susilaikė – 3.

NUTARTA. Nepritarti sprendimo projektui„Dėl Neringos savivaldybės elektromobilių viešojo įkrovimo paslaugos teikimo“.

*Komiteto narys Arūnas Burkšas sugrįžo į posėdžių salę.*

*Nuo 6klausimo nusišalino visi komiteto nariai, tačiau nesusidarius kvorumui, kuris reikalingas sprendimui priimti, posėdžio pirmininkas nusišalinimų nepriėmė ir sugrąžino komiteto narius svarstyti klausimą.*

**6. SVARSTYTA. Dėl Neringos savivaldybės biudžeto sudarymo, vykdymo, įsiskolinimų padengimo ir atskaitomybės tvarkos aprašo patvirtinimo.**

Sprendimo projektą pristatė Janina Kobozeva. Sprendimo projekto tikslas yra patvirtinti Neringos savivaldybės biudžeto sudarymo, vykdymo, įsiskolinimų padengimo ir atskaitomybės tvarkos aprašą. Šis tvarkos aprašas nustato Neringos savivaldybės biudžeto rengimo, tvirtinimo, pakeitimo, vykdymo, atskaitomybės procedūras, savivaldybės biudžeto asignavimų valdytojų teises ir pareigas, apyvartos lėšų naudojimą, biudžetinių įstaigų pajamų už teikiamas paslaugas naudojimą ir apibrėžia finansavimo lėšų naudojimo sutarčių pasirašymą.

Posėdžio pirmininkas pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės biudžeto sudarymo, vykdymo, įsiskolinimų padengimo ir atskaitomybės tvarkos aprašo patvirtinimo“ir teikti svarstyti Tarybos posėdyje.

*Nuo 7 klausimo nusišalino komiteto narys Laurynas Vainutis dėl artimo asmens darbinių ryšių su Neringos gimnazija. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**7. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Sprendimo projekto tikslas – patikslinti 2024 metų Neringos savivaldybės biudžetą.

Biudžeto pajamos. Savivaldybės biudžeto pajamų planas didinamas 420,8 tūkst. Eur, iš jų: 38,2 tūkst. Eur specialios tikslinės dotacijos, 113,0 tūkst. Eur nekilnojamojo turto mokesčio, 49,6 tūkst. Eur nuomos mokesčio už valstybinę žemę ir valstybinio vidaus vandenų fondo vandens telkinius, 150, 0 tūkst. Eur vietinės rinkliavos ir 70,0 tūkst. Eur pajamų įmokų planas.

Biudžeto asignavimai:

Didinami asignavimai švietimo ir sporto veiklos programos (02) – 33,4 tūkst. Eur, veiklai: „Neringos gimnazijos veiklos užtikrinimas“ VB (ugdymo lėšos) – 34,6 tūkst. Eur

mažinami asignavimai veiklai „Nidos lopšelio-darželio „Ąžuoliukas“ veiklos užtikrinimas“ VB (ugdymo lėšos) – 1,2 tūkst. Eur.

Didinami asignavimai kultūros ir jaunimo veiklos programos (03) – 382,6 tūkst. Eur veikloms: „KTIC „Agila“ rekonstrukcija ir įrengimas“ – 309,1 tūkt. Eur, „Neringos muziejai veiklos užtikrinimas“ Pajamų įmokos – 70,0 tūkst. Eur, „Liudviko Rėzos kultūros centro veiklos užtikrinimas“ – 3,5 tūkst. Eur.

Didinami asignavimai socialinės paramos programos (04) – 4,8 tūkst. Eur veiklai „Paramos mokiniams skyrimas ir mokėjimas“ VB.

Perkeliami asignavimai iš savivaldybė valdymo programos (01) veiklos „Dalyvaujamojo biudžeto projektų realizavimas“ – 40,0 tūkst. Eur (Buvo gautas vienas idėjos projekto pasiūlymas dėl Savivaldybės Dalyvaujamojo biudžeto lėšų panaudojimo. Idėjos projekto nebuvo galima įgyvendinti, todėl pasiūlymas atmestas. Motyvuotas atsakymas pareiškėjui išsiųstas) į veiklą „KTIC „Agila“ rekonstrukcija ir įrengimas“ – 40,0 tūkst. Eur.

Perkeliami asignavimai iš miesto infrastruktūros priežiūros ir plėtros programos (05) veiklų: „Teritorijų planavimo dokumentų rengimas“ – 36,2 tūkst. Eur ir „Miško ir Vilų gatvių sutvarkymas“ – 30,0 tūkst. Eur) į veiklą „KTIC „Agila“ rekonstrukcija ir įrengimas“ – 66,2 tūkst. Eur.

Perkeliami asignavimai iš turizmo, rekreacijos, smulkaus ir vidutinio verslo programos (07) veiklos „Prisiimtų bendradarbiavimo įsipareigojimų vykdymas“ – 13,8 tūkst. Eur ) į veiklą „KTIC „Agila“ rekonstrukcija ir įrengimas“ – 13,8 tūkst. Eur.

Perskirstomi asignavimai švietimo ir sporto veiklos programos (02) tarp asignavimų valdytojų perkeliant iš Savivaldybės administracijos veiklos „Švietimo bendruomenę motyvuojančių priemonių finansavimas“ – 0,6 tūkst. Eur Neringos gimnazijai.

Perskirstomi asignavimai socialinės paramos programos (04) tarp asignavimų valdytojų: perkeliant lėšas iš Nidos lopšelio-darželio „Ąžuoliukas veiklos „Paramos mokiniams skyrimas ir mokėjimas“(mokinio reikmėms ir nemokamas maitinimas) – 1,3 tūkst. Eur , savivaldybės administracijos (mokinio reikmėms) – 0,4 tūkst. Eur ir Neringos gimnazijos (mokinio reikmėms) – 0,2 tūkst. Eur perkelti Neringos gimnazijai (nemokamas maitinimas) – 1,9 tūkst. Eur.

Perskirstomi asignavimai miesto infrastruktūros priežiūros ir plėtros programos (05) tarp veiklų. Perskirstomos Kelių priežiūros ir plėtros programos (KPPP) ir savivaldybės biudžeto lėšos.

Janina Kobozeva informavo, kad sprendimo projektą prašoma papildyti LR vidaus reikalų ministro įsakymu ir padidinti asignavimus iš savivaldybės valdymo programos (01) – 5,2 ūkst. Eur, veiklai „Juodkrantės priešgaisrinės gelbėjimo tarnybos veiklos organizavimas“.

Posėdžio pirmininkė pasiūlė balsuoti dėl sprendimo projekto.

Balsuota: už – 2, prieš – 1 (Arvydas Mockus), susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ ir teikti svarstyti Tarybos posėdyje.

*Komiteto narys Laurynas Vainutis sugrįžo į posėdžių salę.*

**8. SVARSTYTA. Dėl Neringos savivaldybės Kontrolės ir audito tarnybos 2024 metų veiklos plano vykdymo III ketvirtyje.**

Klausimą pristatė Jolanta Kičiatovienė. Pateikta informacija apie Neringos savivaldybės kontrolės ir audito tarnybos (toliau – Tarnyba) 2024 metų veiklos plano vykdymą III ketvirtyje:

1. Atliktas renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose vertinimo auditą.

2. Tęsiamas Neringos savivaldybės nekilnojamojo turto valdymo auditas. Atliktos audito plane numatytos audito procedūros. Planuojama auditą atlikti ir pateikti audito ataskaitą 2024 m. IV ketv.

3. Atlikta Tarnybos teiktų audito rekomendacijų įgyvendinimo stebėsena, kurios metu buvo renkama informacija apie suplanuotų rekomendacijų priemonių įgyvendinimą bei vertinamas jų įgyvendinimas, siekiant nustatyti, ar audituoti subjektai jas įgyvendino taip, kaip buvo suplanuota rekomendacijų įgyvendinimo plane. Ataskaita bus pateikta 2024 m. IV ketvirtyje.

4. Nuolat vykdomos Tarnybos bendrosios veiklos funkcijos.

NUTARTA. Informacija išklausyta, nutarimai nepriimti.

Posėdžio pirmininkas Agnė Jenčauskienė

Posėdžio sekretorė Ignė Kriščiūnaitė